Kåre Vedvik

**Kåre Vedvik** (født 1994) er en norsk kicker punter i gridiron fotball som er en free agent. Han spilte college football ved Marshall og ble signert som en udraftet free agent av Baltimore Ravens i 2018. Han har vært på spillerstallen for flere NFL-lag.

## Tidlig liv
Vedvik var født og oppvokst i Norge med nigeriansk far og norsk mor, og fikk sitt første møte med amerikansk fotball da han begynte å spille for Stavangerlaget AFC Show i 2011. Han spilte senere for McPherson High School i McPherson, Kansas som junior da han hadde et utvekslingsår i USA. Han hadde selv lyst til å være wide receiver, men trenerne på skolen fant at han var mest velegnet som kicker.

## Karriere i college
Vedvik spilte for Marshall som en redshirt freshman i 2013. Året etter ble han Marshalls kickoff specialist Vedvik spilte ikke i 2015, da han var reservepunter. Vedvik ble Marshalls punter i 2016, og ble utpekt til Conference USA Special Teams Player of the Week 1. november 2016. I 2017 var Vedvik Marshalls punter og placekicker. Den 14. oktober 2017 sparket Vedvik en 92-yard punt, 7. lengste i FBS' historie, og lengst siden Ray Guy 93-yard punt i 1972. Han ble utvalgt til C-USA All-Conferences førstelag i 2017 som punter.

## Profesjonell karriere
### Baltimore Ravens
Baltimore Ravens signerte Vedvik som en udraftet free agent i 2018. Vedvik ble plassert på Reserve/Non-Football Injury-listen etter å ha blitt overfalt før sesongstart.
I Ravens' første sesongoppkjøringskamp i 2019 scoret han på alle sine fire field goals, inkludert ett fra 55 yards.

### Minnesota Vikings
Den 11. august 2019 ble Vedvik byttet til Minnesota Vikings mot et pick i femte runde i NFLs draft i 2020. Han ble waived 31. august 2019 etter å ha mistet plassen som kicker til veteranen Dan Bailey.

### New York Jets
Den 1. september 2019 plukket New York Jets opp Vedvik fra waivers. I sesongåpningen mot Buffalo Bills bommet Vedvik på et ekstrapoeng og et 45-yard field goal; Jets tapte kampen 17–16. Han ble waived 10. september 2019.

### Cincinnati Bengals
Den 16. desember 2019 ble Vedvik signert til Cincinnati Bengals' treningsstall. Kontrakten hans utgikk 6. januar 2020.

### Buffalo Bills
Den 7. januar 2020 signerte Vedvik en Reserve/Futures-kontrakt med Buffalo Bills. Han ble waived 19. august 2020.

### Carolina Panthers
Vedvik ble hentet fra waivers av Carolina Panthers den 20. august 2020. Den 5. september 2020 ble Vedvik waived. Den 6. september ble han signert til Panthers' treningsstall. Han ble frigitt 15. september 2020.

### Washington Football Team
Den 9. oktober 2020 ble Vedvik signert til Washington Football Teams treningsstall. Den 11. januar 2021 signerte Vedvik en Reserve/Futures-kontrakt med Washington, men 28. januar ble Vedvik waived med en non-football injury-tag.

### Jacksonville Jaguars
Den 3. september 2021 ble Vedvik signert til Jacksonville Jaguars' treningsstall. Han ble frigitt 8. september 2021.

### Saskatchewan Roughriders
Den 5. april 2021 ble Vedvik draftet av Saskatchewan Roughriders i andre runde av Canadian Football Leagues Global Draft. Den 10. oktober 2021 ble det annonsert at Vedvik hadde blitt signert av Saskatchewan Roughriders. Etter at lagets startende punter Jon Ryan ble skadet spilte VEdvik i fire seriekamper og to sluttspillkamper.

Etter at Roughriders lot Ryan bli en free agent i 2022 ble Vedvik lagets startende punter ut sesongen, med 107 punts for i snitt 44,5 yards i løpet av sesongens 18 seriekamper. Han tok også 20 avspark for i snitt 66,7 yards. I 2023 startet Vedvik sesongen på skadelisten og ble erstattet av Adam Korsak.

### Hamilton Tiger-Cats
Den 13. august 2023 ble det annonsert at Vedvik hadde blit byttet til Hamilton Tiger-Cats mot Antonio Pipkin. Han spilte i 10 seriekamper hvor han puntet 50 ganger for i snitt 44,2 yards. Han spilte også da laget tapte mot Montreal Alouettes i semifinalen i East.

Vedvik ble plassert på treningsstallen i 2024 da Nik Constantinou ble lagets startende punter. Den 27. august 2024 ble Vedvik frigitt.

## Referanser


## Eksterne lenker

* Profil ved Marshall Thundering Herd